“A Business Proposal” Berakhir Dengan Jayanya
A Business Proposal telah mengakhiri siaran dengan jayanya. Menurut Nielsen Korea (via Soompi), episod finale drama SBS A Business Proposal telah merekodkan purata rating 11.4 peratus, peningkatan 0.8 peratus berbanding episod sebelumnya (10.6 peratus). Walaupun gagal mengatasi rekod peribadi, iaitu 11.6 peratus, drama itu masih berjaya melepasi angka 11 peratus untuk kekal No. 1 diantara drama Isnin-Selasa. Episod terbaru drama tvN Military Prosecutor Doberman memperolehi purata rating sebanyak 7.4 peratus, sedikit penurunan berbanding episod sebelumnya yang merekodkan rating 7.7 peratus. Akhir sekali, drama KBS2 Crazy Love mencatatkan purata rating 3 peratus untuk episod terbaru, menandakan sedikit peningkatan rating berbanding episod sebelumnya yang memperolehi rating 2.6 peratus.